# Žiadosť

# o poskytnutie príspevku na dochádzku za prácou

podľa § 53 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov

Meno a priezvisko: .................................................................. Titul: ........................................

Rodné číslo: .............................................

Adresa trvalého/obvyklého[[1]](#footnote-1)/prechodného**[[2]](#footnote-2)\*** pobytu:

.....................................................................................................................................................

Telefonický kontakt: ................................ E-mailová adresa: ....................................................

Žiadam o poskytnutie príspevku na dochádzku za prácou:

☐\* poštovou poukážkou *(na vyššie uvedenú adresu)*,

☐\* bezhotovostným prevodom na účet v banke

IBAN: .............................................................................

Žiadosť o poskytnutie príspevku na dochádzku za prácou si podávam **z dôvodu vzniku pracovného pomeru alebo obdobného pracovného vzťahu** okrem pracovnoprávneho vzťahu založeného dohodami o prácach vykonávaných mimo pracovného pomeru. Pracovný pomer mi vznikol zo dňa .............................

Príspevok na dochádzku za prácou si uplatňujem z miesta trvalého/obvyklého/prechodného pobytu **[[3]](#footnote-3)\*** do miesta výkonu zamestnania *(presná adresa)*

.......................................................................................................................................................

Príspevok na dochádzku za prácou mi bol/nebol**\*** poskytnutý v období od ............................ do

.....................

Vyhlasujem, že všetky údaje uvedené v tejto žiadosti a jej prílohách sú pravdivé a v prípade uvedenia nepravdivých údajov som si vedomý(á) právnych následkov podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov a § 221, § 225, § 261 zákona č. 300/2005 Z. z. Trestného zákona v znení neskorších predpisov.

Svojím podpisom potvrdzujem, že beriem na vedomie, že v prípade preukázania nepravdivých údajov uvedených v tejto žiadosti a jej prílohách je poskytovateľ príspevku na dochádzku za prácou (úrad práce, sociálnych vecí a rodiny) povinný odo mňa požadovať vrátenie poskytnutého finančného príspevku v zmysle § 31 ods. 1 písm. g) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov s následnou sankciou podľa § 31 ods. 6 citovaného zákona.

**Účelom príspevku na dochádzku za prácou je úhrada časti cestovných výdavkov na dopravu z miesta trvalého/obvyklého pobytu alebo z miesta prechodného pobytu do miesta výkonu zamestnania uvedeného v pracovnej zmluve a späť.**

**Úrad** práce, sociálnych vecí a rodiny **mesačne príspevok na dochádzku za prácou** na úhradu časti cestovných výdavkov na dochádzku **z miesta trvalého/obvyklého pobytu alebo z miesta prechodného pobytu** *(relevantným pobytom pre poskytnutie príspevku na dochádzku za prácou, je pobyt ktorý si občan uplatnil na účel vedenia v evidencii uchádzačov o zamestnanie. V prípade, ak bol klient evidovaný v evidencii uchádzačov o zamestnanie na základe obvyklého pobytu, príspevok si môže žiadať z obvyklého pobytu, ktorý sa na účely poskytnutia príspevku na dochádzku za prácou považuje za trvalý pobyt)* **do miesta výkonu zamestnania uvedeného v pracovnej zmluve** a späť **zamestnancovi.**

Príspevok na dochádzku za prácou sa môže **opätovne** poskytnúť po uplynutí jedného roka od ukončenia obdobia jeho poskytovania. Ak počas poskytovania príspevku zamestnanec nastúpi do ďalšieho zamestnania bezprostredne nadväzujúceho na predchádzajúce zamestnanie, v poskytovaní príspevku sa pokračuje.

**Oprávneným žiadateľom** je zamestnanec, ktorý:

1. bol uchádzačom o zamestnanie vedeným v evidencii uchádzačov o zamestnanie **najmenej tri mesiace**,
2. bol vyradený z evidencie uchádzačov o zamestnanie z dôvodu **vzniku pracovného pomeru alebo obdobného pracovného vzťahu okrem pracovnoprávneho vzťahu založeného dohodami o prácach vykonávaných mimo pracovného pomeru** (dohoda o vykonaní práce, dohoda o pracovnej činnosti, dohoda o brigádnickej práci študentov).

**Hmotnoprávne podmienky nevyhnutné pre vznik nároku na poskytnutie príspevku na dochádzku za prácou:**

1. **vyradenie sa z evidencie** uchádzačov o zamestnanie **z dôvodu vzniku pracovného pomeru** alebo obdobného pracovného vzťahu,
2. **predloženie písomnej žiadosti** o poskytnutie príspevku na dochádzku za prácou, v lehote **najneskôr do jedného mesiaca od nástupu do zamestnania** na úrade práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený. K žiadosti o poskytnutie príspevku na dochádzku za prácou je potrebné priložiť **kópiu pracovnej zmluvy a potvrdenie zamestnávateľa preukazujúce miesto výkonu zamestnania** (predkladá sa v prípade, ak je miesto výkonu zamestnania iné ako miesto výkonu zamestnania uvedené v pracovnej zmluve). Formulár potvrdenia zamestnávateľa preukazujúce miesto výkonu zamestnania je zverejnený na webovej stránke [www.upsvr.gov.sk](http://www.upsvr.gov.sk).

Písomnú žiadosť o poskytnutie príspevku na dochádzku za prácou vrátane príloh možno podať:

* **osobne** na úrade práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený (rozhodujúci je dátum podania v podateľni príslušného úradu práce, sociálnych vecí a rodiny), alebo
* **poštou** na adresu úradu práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený (rozhodujúci je deň doručenia žiadosti o poskytnutie príspevku na dochádzku za prácou na úrad práce, sociálnych vecí a rodiny), alebo
* **elektronicky prostredníctvom elektronickej schránky žiadateľa.**

**Obdobie poskytovania príspevku na dochádzku za prácou** je najviac šesť mesiacov od nástupu do zamestnania. V prípade, ak bol žiadateľ pred vyradením z evidencie uchádzačov o zamestnanie znevýhodneným uchádzačom o zamestnanie, obdobie poskytovania príspevku je najviac 12 mesiacov.

**Poskytovateľom príspevku na dochádzku za prácou** je úrad práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený. Ak počas poskytovania príspevku zamestnanec nastúpi do ďalšieho zamestnania bezprostredne nadväzujúceho na predchádzajúce zamestnanie, v poskytovaní príspevku sa po posúdení podmienok oprávnenosti pokračuje. Za bezprostredne nadväzujúce zamestnanie sa považuje nástup do pracovného pomeru nasledujúci pracovný deň po ukončení predošlého pracovného pomeru.

**Cestovné výdavky** sú výdavky na dopravu z miesta trvalého/obvyklého pobytu alebo z miesta prechodného pobytu do miesta výkonu zamestnania uvedeného v pracovnej zmluve, resp. do miesta výkonu zamestnania, ak toto miesto nie je rovnaké ako miesto výkonu zamestnania uvedené v pracovnej zmluve, a späť.

**Vzdialenostné pásmo** je vzdialenosť z miesta trvalého/obvyklého pobytu alebo z miesta prechodného pobytu do miesta výkonu zamestnania uvedeného v pracovnej zmluve, resp. do miesta výkonu zamestnania, ak toto miesto nie je rovnaké ako miesto výkonu zamestnania uvedené v pracovnej zmluve. Pri určovaní vzdialenostného pásma sa vzdialenosti tam a späť nesčítavajú, do úvahy sa berie iba jedna vzdialenosť.

Ak úrad práce, sociálnych vecí a rodiny **predloženú žiadosť** o poskytnutie príspevku na dochádzku za prácou **schváli**, **uzatvorí** so žiadateľom – zamestnancom **dohodu o poskytnutí príspevku na dochádzku za prácou** (ďalej len „dohoda“). Bez uzatvorenia dohody nie je možné príspevok na dochádzku za prácou zamestnancovi poskytnúť. V dohode sú detailne špecifikované práva a povinnosti zamestnanca a úradu práce, sociálnych vecí a rodiny pri poskytovaní príspevku na dochádzku za prácou.

Pred úhradou príspevku na dochádzku za prácou je žiadateľ - zamestnanec povinný v zmysle podpísanej dohody predložiť **Potvrdenie zamestnávateľa o trvaní pracovného pomeru zamestnanca** (ďalej len „potvrdenie“), ktoré zároveň predstavuje žiadosť o úhradu platby. Lehota na predloženie potvrdenia je **do konca kalendárneho mesiaca nasledujúceho po kalendárnom mesiaci, za ktorý žiada o poskytnutie príspevku.**

**Oprávnené výdavky** sú len tie výdavky, ktoré vznikli zamestnancovi na úhradu časti cestovných výdavkov na dochádzku z miesta trvalého/obvyklého/prechodného pobytu do miesta výkonu zamestnania uvedeného v pracovnej zmluve. Výška príspevku sa kráti na základe neodpracovaných pracovných dní. **Za neoprávnené pracovné dni sa považujú aj pracovné dni, ktoré žiadateľ – zamestnanec neodpracoval v mieste výkonu zamestnania uvedeného v dohode** (napr. práca z domu). V prípade, ak je počet odpracovaných dní vyšší ako počet pracovných dní konkrétneho mesiaca, úrad práce, sociálnych vecí a rodiny vyplatí príspevok len do maximálnej výšky určenej podľa vzdialenostného pásma.

Príspevok na dochádzku za prácou poskytuje úrad práce, sociálnych vecí a rodiny na základe podpísanej dohody v lehote do 30 kalendárnych dní od predloženia potvrdenia.

Žiadateľ je povinný počas obdobia poberania príspevku na dochádzku za prácou oznámiť príslušnému úradu práce, sociálnych vecí a rodiny akúkoľvek zmenu, napr. zmenu miesta trvalého/obvyklého/prechodného pobytu, zmenu miesta výkonu zamestnania, skončenie pracovného pomeru bez zbytočného odkladu.

Podľa článku 5 Nariadenia európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracovávaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), musia byť osobné údaje správne a podľa potreby aktualizované; osobné údaje, ktoré sú nesprávne z hľadiska účelu, na ktorý sa spracúvajú, sa bezodkladne vymažú alebo opravia; v prípade poskytnutia nesprávnych údajov dotknutou osobou, nenesie prevádzkovateľ zodpovednosť za ich nesprávnosť.

Úrad práce, sociálnych vecí a rodiny, IČO 30794536, spracúva Vaše osobné údaje v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a uvedené osobné údaje ďalej poskytuje orgánom verejnej správy. V prípade akýchkoľvek nejasností, problémov a otázok sa môžete obrátiť na: ochranaosobnychudajov@upsvr.gov.sk

V .................................................. dňa ....................

–––––––––––––––––––––

podpis

Prílohy žiadosti:

1. Kópia pracovnej zmluvy,
2. Potvrdenie zamestnávateľa preukazujúce miesto výkonu zamestnania (*povinná príloha len v prípade, ak je miesto výkonu zamestnania iné ako miesto výkonu zamestnania uvedené v pracovnej zmluve*),
3. Potvrdenie o prechodnom pobyte *(povinná príloha len v prípade, ak žiadateľ žiada príspevok z miesta prechodného pobytu).*

1. *V zmysle § 70 ods. 19 zákona o službách zamestnanosti sa na účely § 53 za trvalý pobyt považuje aj obvyklý pobyt. Obvyklým pobytom sa rozumie adresa odlišná od trvalého pobytu, ktorú občan uvedie ako obvyklý pobyt v žiadosti o zaradenie do evidencie uchádzačov o zamestnanie. Obvyklý pobyt nie je možné počas vedenia v evidencii uchádzačov o zamestnanie meniť.* [↑](#footnote-ref-1)
2. \* *vybrať relevantnú možnosť* [↑](#footnote-ref-2)
3. [↑](#footnote-ref-3)